**ПРОТОКОЛ № 2**

**от проведено интервю с кандидатите в процедурата по мобилност по чл. 81а от ЗДСл,**

**за длъжността „Главен юрисконсулт“ в отдел „Правно осигуряване“,**

**дирекция „Оператори, авиационна сигурност, въздушно пространство, търсене и спасяване и правно осигуряване“**

Днес 13.11.2019 г. в ГД ГВА, гр. София, ул. „Дякон Игнатий” № 9 се проведе заседание на комисията, назначена от Главния директор със Заповед № 45-01-566/29.10.2019 г. в състав:

**Председател**: Юлиян Димитров – главен секретар на ГД ГВА;

**Членове:** - Дима Кисьова – началник на отдел ПО;

- Елиза Тодорова – главен експерт ЧР в отдел ФСДЧР.

Всеки един от членовете на комисията предварително се запозна с длъжностната характеристика за длъжността „Главен юрисконсулт“ в отдел „Правно осигуряване“, дирекция „Оператори, авиационна сигурност, въздушно пространство, търсене и спасяване и правно осигуряване“.

В определения час – 10:00 часа от допуснатите до интервюто 2 кандидата, които предварително бяха уведомени за деня, часа и мястото на провеждане на конкурса се яви 1 кандидат – Ралица Кьосева. Кандидатът беше поканен в стая 405 за провеждане на интервю.

На г-жа Кьосева бяха задавани множество въпроси за представяне на познания в сферата на нормативните актове касаещи дейността на ГД ГВА и задълженията на главен юрисконсулт в отдел „Правно осигуряване“.

В резултат на проведеното интервю и представянето на явилата се кандидатка, комисията предлага на Главния директор на ГД ГВА, чрез сключване на тристранно споразумение на основание чл. 81а, ал. 4 от ЗДСл, да назначи на длъжност „Главен юрисконсулт“ в отдел „Правно осигуряване“, дирекция „Оператори, авиационна сигурност, въздушно пространство, търсене и спасяване и правно осигуряване“, - **Ралица Кьосева.** Тя показа добра комуникативна компетентност, като притежава умения за ясна и целенасочена комуникация по служебни въпроси. По отношение на професионалната компетентност показа знания и умения, натрупани с дългогодишен юридически стаж. Във връзка с ориентация към резултатите има голям стремеж за изпълнение на работата по начин осигуряващ възможно най-добър краен резултат и умение за успешно справяне, когато работи по няколко задачи едновременно. Има богат опит с работата в екип. Има фокус към клиента, като е добре запозната с интересите и очакванията на вътрешните и външните потребители на дейностите, които отдела извършва. Относно аналитичната компетентност умее убедително да аргументира позицията си, след внимателно и задълбочено анализиране на информацията. Г-жа Кьосева показа знания и умения, които са необходими за успешното изпълнение на длъжността.

С това дневният ред бе изчерпан и председателят закри заседанието в 10:30 часа.

**Подписи на членовете на комисията:**

***Председател на комисия:***

Юлиян Димитров – главен секретар на ГД ГВА:

***Членове:*** - Дима Кисьова – началник на отдел ПО:

- Елиза Тодорова – главен експерт ЧР в отдел ФСДЧР: